Quidam Miles vocabulo Hirmuinus, Besuense adiens Monasterium ex consensu uxoris suæ, nomine Bertilæ, dedit ad ipsum locum pro amore sancti Petri, ac sancti Prudentii, necnon et pro remedio animæ cujusdam filii sui, nomine Hirmuini nuper defuncti, quendam servum vocabulo Ewardum, cum uxore sua, nomine Stephana, et infantibus illorum; ea ratione, ut tam ipsi, quam omnis posteritas illorum, ab ipsa die in servitio et dominatione Monachorum jam dicti Monasterii jure hereditario permaneant, nullo contradicente, neque calumpniam faciente.